[image: ]Eydehavn kuben frivilligsentral
                                                                         Organisasjonsnummer:971499516
Stiftet sept.1974 senter for eldre Moland
Stiftet 2012 Eydehavn kuben frivilligsentral
Vedtekter sist endret 8.mars 2023
Vedtekter
§1 medlemsskap og formål
1.1 Eydehavn kuben frivilligsentral er en av flere frivilligsentraler i Arendal kommune som har som formål å være en samhandlingsarena for frivillighet lokalt, og støttespiller for å skape gode, levende lokalmiljø.
1.2 Alle myndige innbyggere med tilknytning til Eydehavn Kuben Frivilligsentral , med bosted i tidligere Moland kommune har møterett og stemmerett på årsmøter I tillegg kan styret godkjenne innbyggere med andre bosteder som medlem.
1.3 Frivilligsentralen skal støtte utviklingen av et levende lokalsamfunn og være møteplass for frivillighet i Arendal øst. Vi skal stimulere friske ressurser hos enkeltmennesker i lokalsamfunnet til både å yte frivillig innsats og benytte tilbudene som legges til rette.
1.4 Virksomheten er et tillegg til offentlig tiltak, men skal også samarbeide med det offentlige.
1.5 Frivilligsentralen skal være politisk og religiøst nøytral.
§2 Organer
2.1 Årsmøte
2.2 Styret
§3 Årsmøte, innkalling, stemmerett og valgbarhet
3.1 Årsmøte holdes hvert år innen utgangen av mars. Det kunngjøres med 3 ukers varsel ved oppslag og interne og eksterne medier.
3.2 Saker til behandling må være styret i hende senest 2 uker før årsmøte.
3.3  Det enkelte vedtak på årsmøtet fattes med vanlig flertall blant de fremmøtte medlemmer. 
      Til vedtektsendring kreves 2/3 flertall.
      Ved skriftlig avstemming anses blanke stemmer som ikke avgitte stemmer. 
3.4  Årsmøtet skal ledes av en valgt dirigent.
Årsmøtet skal: 
1. Godkjenne årsmøteinnkallingen.
2. Godkjenne de fremmøtte som stemmeberettigede medlemmer.
3. Velge dirigent og referent for møtet.
4. Velge to personer til å underskrive protokollen 
5. Godkjenne årsberetning
6. Godkjenne revidert regnskap.
7. Orienteres om budsjett. 
8. Behandle innkomne saker. 
9. Velge leder for et år.
10. Velge nestleder og det antall styremedlemmer med varamedlemmer som er på valg. 
11. Velge revisor for ett år.
12. Velge valgkomite som består av 3 medlemmer. Funksjonstiden er 2 år. Valgkomite skal tilstrebe å finne representanter med ulik kompetansebakgrunn og alder. Styret skal være kjønnsbalansert.

3.5  Ekstraordinært årsmøte.

Ekstraordinært årsmøte kan sammenkalles når et flertall i Styret eller 20 medlemmer finner det nødvendig. Ekstraordinært årsmøte skal innkalles med minst 3 ukers varsel.
Ekstraordinært årsmøte kan bare behandle og ta avgjørelse i de sakene som er kunngjort i innkallingen

§4 Styret
4.1 Styrets sammensetning er 6 styremedlemmer, herav 4 valgt på årsmøte, 1 ansattrepresentant og 1 utnevnt av Arendal kommune.
      Leder, velges for 1 år. Nestleder + 2 styremedlemmer, velges for 2 år. 2 varamedlemmer   og ansattrepresentant velges for 1 år. 
Arendal Kommune velger 1 medlem og 1 varamedlem som følger kommunens valgperiode. 

4.2 Det er styret som har det overordnede arbeidsgiveransvar, driftsansvar og totalansvar for Eydehavn-Kuben Frivilligsentral.  Styret utøver sin myndighet via daglig leder. Ved stemmelikhet har leder dobbeltstemme.
4.3 Stikkordsmessig kan styrets oppgaver grupperes slik:
· Styret skal sørge for forsvarlig organisering av virksomheten. 
· Styret skal sammen med daglig leder utarbeide mål, strategier, planer, årsmelding og budsjetter.
· Styret plikter å periodisk vurdere den økonomiske situasjonen i virksomheten.
· Styret skal iverksette de undersøkelser det finner nødvendig for å kunne utføre sine oppgaver. Styret skal iverksette slike undersøkelser dersom dette kreves av ett eller flere av styremedlemmene. 
· Ansette og avsette daglig leder. 
· Styret skal godkjenne enkeltinvesteringer over kr.10.000,-.
· Være rådgivere og støttespillere for daglig leder.

4.4 Dagsorden for styremøtene utarbeides av styrets leder i samarbeid med daglig leder. Saksdokumentene sendes styremedlemmene sammen med innkallingen, minst en uke før møte. Styret fører styreprotokoll.
 Styret er beslutningsdyktig når minst halvparten av medlemmene er tilstede.
 Varamedlemmer har møterett, men ikke stemmerett med mindre de trer inn som       styremedlem. 

§5 Daglig leder
5.1 Daglig leder forvalter Frivilligsentralens midler etter retningslinjer gitt av Styret og sørger for at sentralen utvikler seg i tråd med de målene som er satt opp. 
Daglig leder skal i nært samarbeid med styret utarbeide mål, strategier, planer og budsjetter for sentralens virksomhet.
   Daglig leder sørger for at årsregnskap settes opp.
Daglig leder, i samarbeid med styre, setter opp budsjett.
Daglig leder, i samarbeid med styre, sørger for at årsberetning settes opp.
Daglig leder innkaller til styremøtene på vegne av styret.
Daglig leder har møterett til styremøtene med tale og forslagsrett  - Ikke stemmerett.
Daglig leder ansetter personell ut fra på forhånd godkjent arbeidsinstruks av styret.
Daglig leder har ansvar for å utvikle et godt arbeidsmiljø for de ansatte og frivillige.
Daglig leder deltar i samarbeid med kommunens andre frivilligsentraler i den utstrekning det er tjenlig.
 Aktivitetene ved Eydehavn- kuben frivilligsentral skal drives av aktivitetsansvarlige i nært samarbeid med daglig leder.

§6  Ansatte   / engasjerte selvstendige næringsdrivende.
6.1 De ansatte står under ledelse av Frivilligsentralens Daglige leder. 
De skal utøve sitt arbeide i henhold til godkjente retningslinjer /stillingsbeskrivelser, for derigjennom å bidra til at senteret når sine mål.
Engasjerte selvstendig næringsdrivende skal ha skriftlig kontrakt og skal i det daglig forholde seg til daglig leder.
§7 oppløsning 
7.1 Oppløsning av Frivilligsentralen kan bare behandles på ordinært årsmøte. Blir oppløsningen vedtatt med minst 2/3 flertall, innkalles ekstraordinært årsmøte tre måneder senere. For at oppløsningen skal skje, må vedtaket her gjentas med 2/3 flertall. Alle eiendeler tilfaller Arendal kommune som forplikter seg til å bruke midlene til lignende formål i Arendal øst. 







image1.jpeg




